SKRIFTLIG FORESPOERGSEL E-2436/97 af Jessica Larive (ELDR) til Kommissionen (16. juli 1997)

Om: Katastrofal situation for munkesaelen ud for Mauretaniens kyst

Langs den vestafrikanske Atlanterhavskyst lever der mellem 200 og 300 munkesaeler. Stoerstedelen af dyrene lever i Mauretanien og ud for Vestsaharas kyst. I oejeblikket skyller der i stort tal doede dyr op paa kysten i Mauretanien, sandsynligvis som foelge af en infektionssygdom, jf. bl.a. de Telegraaf af 11. juni 1997 og pressemeddelelsen fra saelforskningscentret i Pieterburen (SRRC) af 22. maj 1997, hvorved bestanden er gaaet meget kraftigt tilbage.

Saelforskningscentret arbejder sammen med forskellige - lokale - centre for at begraense denne katastrofe saa meget som muligt. Den spanske gruppe ISIFER foretager ogsaa undersoegelser af munkesaelens udbredelse og levevis inden for rammerne af et Life-projekt, der stoettes af Kommissionen, men gruppen arbejder fuldstaendig uafhaengigt. Der er nedsat en styringskomité, der skal kontrollere det videnskabelige forskningsarbejde.

I den katastrofale situation, som der i oejeblikket er tale om, er det af stoerste betydning, at alle beroerte organisationer arbejder sammen for at hindre, at arten forsvinder i dette omraade.

1. Har Kommissionen kendskab til den katastrofe, der i oejeblikket udspiller sig ud for Mauretaniens kyst? Kan Kommissionen i bekraeftende fald foretage sig noget for at mindske denne katastrofe?

2. Hvilke betingelser er der fastsat for ISIFER's deltagelse i Life-projektet?

3. Hvem eller hvad kontrollerer dette?

4. Er der sikret et samarbejde mellem de forskellige organisationer og med den lokale befolkning?

5. Er der inden for styringskomiteen sikret den noedvendige ekspertise (bl.a. med hensyn til infektionssygdomme)?

Svar afgivet paa Kommissionens vegne af Ritt Bjerregaard (18. september 1997)

1. Kommissionen er orienteret om den usaedvanlig hoeje doedelighed i munkesaelkolonien ved Cap Blanc. Kommissionen har autoriseret De Kanariske OEers regering, som modtager stoette i forbindelse med Life-Nature-projektet »aktioner til bevarelse af den atlantiske munkesael«, til om noedvendigt at omdirigere en del af det oprindelige budget til hasteforanstaltninger (analyser med henblik paa at fastslaa aarsagen til doedsfaldene, styrkelse af den videnskabelige gruppe paa stedet, moeder i de videnskabelige styringskomiteer, hasteforanstaltninger til beskyttelse af de overlevende eksemplarer).

2. De Kanariske OEers regering, som er stoettemodtager i henhold til en Life-kontrakt, har givet sammenslutningen »Isifer« til opgave at ivaerksaette nogle af de aktioner, der indgaar i kontrakten. Med henblik herpaa samarbejder Isifer med forskellige partnere. Kommissionen er ikke enig med det aerede medlem i, at Isifer arbejder helt uafhaengigt.

3. I betragtning af den kritiske situation for arten og dette projekts komplicerede tekniske karakter har man fra dets start nedsat en teknisk komité bestaaende af specialister fra »Seals Specialist Group« under Den Internationale Union for Bevarelse af Naturen og Naturressourcerne (IUCN). I tidsrummet med det hoeje antal doedsfald er der regelmaessigt blevet sendt oplysninger om situationens udvikling og de trufne foranstaltninger til videnskabsfolk og specialiserede institutioner (IUCN, De Forenede Staters »Marine Mammal Commission«, Bonn-konventionen, handlingsplanen for Middelhavet under De Forenede Nationers Miljoeprogram.

4. Isifer arbejder naert sammen med de mauretanske myndigheder, der er ansvarlige for naturbevarelse. Desuden har der loebende vaeret kontakt med den mauretanske sammenslutning »Munkesaelens Venner« i Nouadhibou.

5. Den videnskabelige komité bestaar af flere specialister paa verdensplan med hensyn til bevarelse af saeler, heriblandt formanden for IUCN's saelgruppe, Dr. P. Reijnders. Dr. Kennedy fra »Veterinary Science Division of Northern Ireland«, en virolog med speciale i infektionssygdomme blandt havpattedyr, medvirker ved projektet. Denne var i hele perioden med den hoeje doedelighed udsendt til Mauretanien for at indsamle proever og overvaage sygdommen. Han og Dr. E. Costas fra det veterinaere fakultet i Madrid har foretaget talrige virologiske og toksikologiske analyser af vaevsproever fra saeler, der var indsendt af Isifer.. Derudover er der blevet foretaget en raekke analyser af vaevsproever, som Isifer har sendt til referencelaboratoriet i Vigo (Spanien).